**Dalsnibba** er et fjell i Stranda kommune, Møre og Romsdal. Det har en høyde på 1 476 meter over havet. Fjellet ligger like ovenfor Geiranger, 21 kilometer fra Geirangerfjorden langs fylkesvei 63. Det er veiforbindelse (5 km) fra fylkesvei 63 ved Djupvatnet til toppen («Nibbevegen», åpnet for trafikk i juni 1939), der det er god utsikt ned til Geiranger. Fjelltoppen er et populært turistmål. 

Fra fjorden og til Dalsnibba er det om lag 21 kilometer langs kjøreveien. Det har flere år blitt arrangert «halvmaraton» (Nibbeløpet) og sykkelritt fra fjorden og til toppen.

Fjellet og øvre del av Nibbevegen ligger på vannskillet mot Glommavassdraget og østsiden av toppen drenerer til Otta. Vestsiden drenerer til fjorden via Geirangerelva.

Nibbevegen
----------

Kart over Nibbevegen mellom Geirangervegen (fylkesvei 63) ved Djupvasshytta og toppen av Dalsnibba
Nibbevegen ble bygget i perioden 1937-39, men veien ble offisielt åpnet først i 1948. Veien ble bygget på initiativ fra Geiranger Skysslag og under ledelse av veivesenet, men ideen hadde veidirektør Hans Hagerup Krag lansert allerede 50 år tidligere da han selv stakk ut Geirangervegen. Etter at motorisert transport tok over for hesten, ble avstanden fra fjorden helt til toppen av Dalsnibba overkommelig. Nibbevegen ble anlagt med en stigning på 1:8, ti svinger (minste radius 6 m) og veibredde 3,5 m. Trollstigen ble åpnet året før Nibbevegen ble påbegynt slik at mange av arbeidsstyrken på 50 mann hadde erfaring fra Trollstigen. Anlegget kostet den gang 145.000 kr og bompengetaksten var 4 kr for personbiler og 12 kr for busser (anleggsarbeiderne fikk til sammenligning omkring 1 kr og 50 øre timen). Veien ble offisielt åpnet av samferdselsminister Nils Langhelle 18.juli 1948 i forbindelse med at «Stella Polaris» som første turistskip etter krigen besøkte Geirangerfjorden.

Sommeren 2013 ble det lagt asfalt på siste del av Nibbevegen.

Bilder
------

* Nibbevegen fotografert omkring 1948, Geirangervegen forsvinner sørover mot Strynefjellet/Grotli.  Foto: Nasjonalbibliotekets bildesamlingNibbevegen fotografert omkring 1948, Geirangervegen forsvinner sørover mot Strynefjellet/Grotli.  Foto: Nasjonalbibliotekets bildesamling
* Toppen av Dalsnibba fotografert på 1960-tallet.  Foto: Nasjonalbibliotekets bildesamlingToppen av Dalsnibba fotografert på 1960-tallet.  Foto: Nasjonalbibliotekets bildesamling
* Utbedringer av veibanen i 2011Utbedringer av veibanen i 2011
* Nibbevegen med ny asfalt, Geirangervegen skimtes nede til høyreNibbevegen med ny asfalt, Geirangervegen skimtes nede til høyre
* Nibbevegen sett fra Djupvatnet tidlig i juniNibbevegen sett fra Djupvatnet tidlig i juni

Referanser
----------

1. ↑  Dalsnibba på Norgeskart.no fra Statens kartverk
2. ↑  «Dalsnibba - 1476moh». *peakbook.org*. 9. mars 2016. Besøkt 14. mars 2017.
3. ↑
4. ↑  «NVE Atlas». *Vassdrag – Nedbørsfelt.*  Norges vassdrags- og energidirektorat. Besøkt 20. februar 2021
5. ↑  «Stranda Kommune». *Visit MR* **(engelsk)**. Besøkt 20. februar 2021. [*død lenke*]
6. ↑  Holmevik, Jan Rune (1989): Nibbevegen Geiranger 50 år 1939-1989. Geiranger skysslag.
7. ↑  Vinje, Leif (1989): Nibbevegen. Eit pionerprosjekt frå ide til realitet. Geiranger skysslag: Nibbevegen Geiranger 50 år 1939-1989.
8. ↑  Mjelva, Sverre (1989): Opplysninger om Nibbevegen. Geiranger skysslag: Nibbevegen Geiranger 50 år 1939-1989.
9. ↑   lest på nett 29.8.2013.
10. ↑  Sunnmøringen Arkivert 10. mars 2016 hos Wayback Machine. publisert 28. februar 2012, lest på nett 29.8.2013.

Eksterne lenker
---------------

* (en) Dalsnibba – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |